স্টাফ রিপোর্টার \ হবিগঞ্জ শহরে মোটর সাইকেল চুরির হিড়িক পড়েছে। প্রায়ই কোন না কোন স্থান বা বাসা থেকে চোররা কৌশলে মোটর সাইকেল চুরি করে নিয়ে যাচ্ছে। গতকাল শনিবার রাত ৮টার দিকে সদর থানার এসআই ওমর ফারুক ও মিজানুর রহমানের নেতৃত্বে পুলিশ তিনকোনা পুকুর পাড় এলাকার শিক্ষা অফিসের ফটকের সামন থেকে পরিত্যক্ত অবস্থায় একটি চোরাই পালসার (বি-বাড়িয়-ল-১১-০৭৪২) মোটর সাইকেল উদ্ধার করে। এ সময় চোর সটকে পড়ে। এর আগের দিন শুক্রবার রাতে পুলিশ অভিযান চালিয়ে তিনকোনা পুকুর পাড় থেকে আরেকটি চোরাই এফজেড মোটর সাইকেল উদ্ধার করে।